Document ID: 32013D0731

KOMISIJAS LĒMUMS
(2013. gada 9. decembris)
par Īrijas paziņojumu attiecībā uz valsts pārejas plānu, kas minēts 32. pantā Direktīvā 2010/75/ES par rūpnieciskajām emisijām
(izziņots ar dokumenta numuru C(2013) 8638)
(Autentisks ir tikai teksts angļu valodā)
(2013/731/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (1) un jo īpaši tās 32. panta 5. punkta otro daļu,
tā kā:
(1)
Saskaņā ar Direktīvas 2010/75/ES 32. panta 5. punkta pirmo daļu Īrija 2012. gada 31. decembrī iesniedza Komisijai valsts pārejas plānu (VPP) (2).
(2)
VPP pilnīguma izvērtēšanas laikā Komisija konstatēja dažas neatbilstības starp VPP ietverto iekārtu sarakstu un iekārtām, kuras bija iekļautas emisiju pārskatā, ko Īrija bija iesniegusi saskaņā ar Eiropas Parlamenta un Padomes Direktīvu 2001/80/EK (3), kā arī informācijas trūkumu par vienu iekārtu; tas viss kopā kavēja VPP datu novērtēšanu.
(3)
Komisija 2013. gada 3. jūnija (4) vēstulē lūdza Īrijas iestādes paskaidrot neatbilstību starp VPP un pārskatu saskaņā ar Direktīvu 2001/80/EK, kā arī sniegt paskaidrojumus par vienu sadedzināšanas iekārtu.
(4)
Īrija 2013. gada 10. jūlija vēstulē iesniedza Komisijai papildu informāciju, tostarp attiecībā uz vienas iekārtas svītrošanu no VPP (5).
(5)
Pēc VPP turpmākas izvērtēšanas un papildu informācijas saņemšanas Komisija 2013. gada 4. septembrī (6) nosūtīja otru vēstuli Īrijai, kurā lūdza sniegt informāciju par datumu, kurā vairākām iekārtām piešķirta pirmā atļauja un par IED 29. pantā definēto apvienošanas noteikumu pareizu piemērošanu. Komisija lūdza arī sniegt pārskatītu aprēķinu par ieguldījumu VPP robežvērtībām iekārtās, kurās izmanto dažādu kurināmo.
(6)
Īrija 2013. gada 23. septembrī (7) pa e-pastu sniedza prasīto papildinformāciju un precizējumus saskaņā ar Komisijas Īstenošanas lēmumu 2012/115/ES (8).
(7)
Tādējādi Komisija VPP ir izvērtējusi atbilstīgi Direktīvas 2010/75/ES 32. panta 1., 3. un 4. punktam un Īstenošanas lēmumam 2012/115/ES.
(8)
Proti, Komisija ir pārbaudījusi to datu, pieņēmumu un aprēķinu konsekvenci un pareizību, kas izmantoti, lai noteiktu katras VPP ietvertās sadedzināšanas iekārtas daļu maksimāli pieļaujamajās emisijās, kuras izklāstītas VPP, un ir analizējusi, vai VPP ir paredzēti uzdevumi un saistītie mērķi, pasākumi un grafiki šo uzdevumu izpildei, kā arī uzraudzības mehānisms turpmākas atbilstības novērtēšanai.
(9)
Turklāt papildus iesniegtajai papildinformācijai Komisija konstatēja, ka 2016. un 2019. gadam noteiktās maksimāli pieļaujamās emisijas ir aprēķinātas, izmantojot atbilstīgus datus un formulas, un ka aprēķini ir pareizi. Īrija ir sniegusi pietiekamu informāciju par pasākumiem, kas tiks īstenoti, lai ievērotu maksimāli pieļaujamās emisijas, veiktu uzraudzību un ziņotu Komisijai par VPP īstenošanu.
(10)
Komisija ir apmierināta, ka Īrijas iestādes ir ņēmušas vērā noteikumus, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
(11)
VPP īstenošanai būtu jānotiek, neierobežojot citus spēkā esošus valsts un Savienības tiesību aktus. Proti, nosakot atsevišķus atļaujas nosacījumus VPP ietvertajām sadedzināšanas iekārtām, Īrijai vajadzētu nodrošināt, ka netiks apdraudēta atbilstība prasībām, kas cita starpā izklāstītas Direktīvā 2010/75/ES, Eiropas Parlamenta un Padomes Direktīvā 2008/50/EK (9) un Eiropas Parlamenta un Padomes Direktīvā 2001/81/EK (10).
(12)
Direktīvas 2010/75/ES 32. panta 6. punktā ir noteikts, ka Īrijai jāinformē Komisija par jebkādām turpmākām VPP izmaiņām. Komisijai būtu jāizvērtē, vai šādas izmaiņas atbilst noteikumiem, kas paredzēti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
IR PIEŅĒMUSI ŠO LĒMUMU.
1. pants
1. Pamatojoties uz Direktīvas 2010/75/ES 32. panta 1., 3. un 4. punktu un Īstenošanas lēmumu 2012/115/ES, netiek izteikti iebildumi pret valsts pārejas plānu, kuru Īrija paziņoja Komisijai 2012. gada 31. decembrī saskaņā ar Direktīvas 2010/75/ES 32. panta 5. punktu un kurš ir grozīts atbilstīgi papildu informācijai, kas nosūtīta 2013. gada 10. jūlijā un 23. septembrī (11).
2. Valsts pārejas plānā ietverto iekārtu saraksts, piesārņojuma veidi attiecībā uz plānā ietvertajām iekārtām un piemērojamās maksimāli pieļaujamās emisijas ir sniegtas pielikumā.
3. Īrijas iestāžu veiktā valsts pārejas plāna īstenošana neatbrīvo Īriju no pienākuma ievērot Direktīvas 2010/75/ES noteikumus par atsevišķu plānā ietverto sadedzināšanas iekārtu emisijām un citus Eiropas Savienības attiecīgos tiesību aktus vides jomā.
2. pants
Komisija novērtē, vai valsts pārejas plāna turpmākās izmaiņas, par kurām Īrija ziņos nākotnē, atbilst noteikumiem, kas izklāstīti Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES.
3. pants
Šis lēmums ir adresēts Īrijai.
Briselē, 2013. gada 9. decembrī

Labels: 18
20